# data[].attributes.body
Jeg valgte denne vuf da jeg mener, at det ekstremt relevant for den tid vi befinder os i. Både børn og unge bliver dagligt bombarderet med digitale medier. De skal forholde sig til de sociale medier, de skal kunne bruge en computer og Tablets, have den nyeste smartphone og et Smartwatch. Hvis de ikke følger med, ryger de lynhurtigt af bussen, de bliver sat af udenfor fællesskabet eller måske hængt ud på de sociale medier. Den her del af vores tid er stadig ny og for os, ”den lidt ældre generation” og kan virke lidt skræmmende.

Det går virkeligt stærk og vi kender ikke helt konsekvenserne af den digitale tid endnu. Desværre ser man mange eksempler på, at folk bliver hængt ud på de sociale medier, der bliver delt billeder man ikke ønsker, der er shitstorm og tåbelige kommentarer, hvor folk ytre deres mening i et flæng, uden at forholde sig til modtageren. Der bliver dannet forummer, hvor vi kan være fælles om at hade.
Derudover bliver børnene og de unge konstant konfronteret med idealbilleder, hvordan man skal se ud, hvilket tøj, der er det rigtige, hvordan skal man være og hvad skal man spise. De såkaldte influencere, der lever det her helt fantastiske liv og altid har den rette pose parat.
Vi bliver som mennesker ekstremt påvirket af det vi ser på de sociale medier, vi tror vi skal leve op til dette glansbillede, andre skaber af deres liv. Dette medfører at mange lider af dårligt selvværd og følelsen af aldrig helt at kunne slå til.

En anden problematik er mobilen, der nærmest er klistret til folks hænder, bevares jeg er selv fanget i fælden. Vi glemmer ofte øjenkontakten og nærværet. Vi bliver konstant forstyrret, vi lytter ikke rigtigt efter og taber tråden. Konsekvensen af dette er at, mange børn vokser op med denne manglende opmærksomhed og ideen om, at det er sådan man skal opføre sig. Om det hænger sammen med at vi ser flere og flere børn, der bliver diagnosticeret med div. bogstaver, koncentrationsbesvær og psykiske problemer. Det vil jeg mene, at det gør.

Når det så er sagt, er der jo selvfølgelig en masse fordele med de digitale medier og ja vi må erkende at de er del af fremtiden. Der er meget få jobs tilbage, hvor man ikke bruger noget digitalt længere. Jeg vil mene, at der her i den vestlige verden, med mindre at man lever i total pagt med naturen, ikke en dag på ugen, hvor vi ikke har et digitalt medie i hånden.
Det er derfor også vigtigt, at vi forholder os kritisk til, hvordan vi vil bruge dem i praksis. At vi er med til at vise vejen frem til, hvordan man får et fornuftigt brug af digitale medier og forståelse af de konsekvenser de kan have. Det man så smukt kan kalde digital dannelse.

Kan vi så bruge de digitale medier som motiverende faktor, når vi skal f.eks. lave en fysisk aktivitet? Det kan vi i den grad. Det er her børnene og de unges interesse er, det er her de kan finde inspiration og kreativitet. På de sociale medier findes der et utal af lærings videoer, du kan lære at tegne, male, bygge, lave mad, bruge programmer, se hvordan man klare spil, løse opgaver og meget mere.
På de digitale medier får man hurtig respons, når opgaven er løst og hvem er ikke vilde med tjek tegnet når man klarede opgaven, eller se om man kan klare opgaven endnu bedre og får flere stjerner. Smitte modellen eller anden didaktisk model, kan være god at bruge når man skal lave en digital aktivitet i institutionen. Den kan give én en ide om mediet bliver brugt med det rette henseende, om vi opnår de mål vi sætter og om mediet gav den ønskede motivation.

Jeg har i opgaven forholdt mig til TikTok, hvad det kan samt hvad det bruges til. Hvordan TikTok kan være henholdsvis inkluderende og ekskluderende. TikTok kan være fællesskabs dannende, hvis vi bruger det rigtigt i den pædagogiske praksis. Vi kan se evt. danse videoer og så danse dem sammen, herved skaber man et fællesskab som vi alle sammen kender og være en del af.
TikTok kan samtidigt have den modsatte effekt, hvis kun nogen ser ”videoerne” sammen eller enkelte ikke bliver inviteret med til at se videoerne, ikke får delt videoer eller hvis de videoer man selv deler får negative kommentarer af de andre.

I mit interview med en pædagog fra praksis blev jeg bekræftet i vigtigheden af at holde et vågent øje med om der er konflikter online, da det påvirker børnenes gruppedynamikker i den fysiske verden. Konflikterne på nettet spreder sig ofte hurtigere og kan blive væsentligt mere grænse overskridende, end den var blevet, hvis man var i konflikt, én til én i klubben. Jeg blev også bekræftet i vigtigheden af at, hjælpe dem til at holde en god tone på medierne og bekymret over at chancen for at blive ekskluderet er stor, hvis man ikke er en del af det digitale sociale fællesskab.

# data[].attributes.headline
Mindst 1 eksempel på hvordan den nye viden kan bruges i en anden pædagogisk sammenhæng? 

# data[].attributes.subject
Mindst 1 eksempel på hvordan den nye viden kan bruges i en anden pædagogisk sammenhæng? 

# data[].attributes.body
Man kunne lave f.eks. en video udstilling af et kreativt projekt.

I forhold til overgangs arbejde, kunne man lave en digital velkomst bog, hvor børnene fortæller om SFO´en/skolen. På den måde ved det nye barn allerede hvordan der ser ud, hvad man kan og hvem mange af de andre børn og voksne er.

I trivsel, kunne det være en digital bog om venskab eller en podcast de unge i klubben kunne lave om forskellige emner f.eks. venskab, kærlighed eller fritidsinteresser.

I Natur og udeliv, kunne lave en Gopro video af en tur i skoven eller en cykeltur, hvor man legede med hastigheden på filmen. Tage billeder af krible krable dyr og lave en fotocollage.

I forhold til måltidet som pædagogisk praksis, kunne man lave en mad blog, online kogebog, lave et måltids woop O-løb (gæt en grøntsag).

# data[].attributes.headline
Hvilken konkret inspiration har jeg fået? 

# data[].attributes.subject
Hvilken konkret inspiration har jeg fået? 

# data[].attributes.body
Jeg har fået inspiration til at lave flere projekter med børnene der kombinerer den digitale verden med den analoge og tænkt meget over hvordan man kunne tale med yngste børnene om, brugen af sociale medier og deres påvirkning. Det skal være på en måde, hvor det bliver oplysning og ikke en skræmme kampagne. Jeg tror det er vigtigt at starte tidligt, da børnene jo nærmest får det ind med ske.

# data[].attributes.headline
De 3 vigtigste pointer som jeg tager med mig? 

# data[].attributes.subject
De 3 vigtigste pointer som jeg tager med mig? 

# data[].attributes.body
1)
Det er vigtigt at vi som pædagogisk personale følger med, især på de sociale medier og forholder os kritisk, men også acceptere at det er kommet for at blive.

2)

Forebyggelse/information, for at undgå konflikter eller social udstødelse. Konflikterne er ikke direkte synlige, derfor er det vigtigt at vi holder øje med det usete og får sat ord på det der foregår.

3)

Til trods for at vi lever i en digital tid, er det vigtigt at holde fast i den analoge verden. Jeg tænker tit på de sketchs, hvor man virkeliggør f.eks. alt det der bliver lagt eller skrevet af kommentarer. De er gode fordi, de kan gøre os opmærksomme på, at et ”selvfilter” er vigtigt, man kunne lige spørge sig selv, ville jeg gøre dette i ”virkeligheden”? ville jeg tale så grimt til andre?

# data[].attributes.body
Jeg har fået større viden om programmerne på studietube og hvad de kan bruges til.

Derudover vil jeg mene, at i forvejen har en ok viden om digitale medier.
Da jeg er mor til snart tre teenagere og til daglig arbejder i både skole og SFO, følger jeg meget med i, hvad der foregår i den digitale verden, på de sociale medier og hvad der trender, f.eks. er Facebook yt og høre sig nærmest fortiden til, ifølge de unge. I mit arbejde, bruger vi mange forskellige digitale medier. Vi har robotter, digitale mikroskoper, iPads, interaktive programmer, Nintendo swich, Lego Mario m.m. vi danser Just dance, har lavet musikvideo og går på pokemon jagt.

# data[].attributes.headline
Dag 3 /Motivation, fysisk udvikling, og digitale mediers anvendelse til igangsættelse af fysiske aktiviteter.

# data[].attributes.subject
Dag 3 /Motivation, fysisk udvikling, og digitale mediers anvendelse til igangsættelse af fysiske aktiviteter.

# data[].attributes.body
I mit fremtidige arbejde med gruppedynamikker på de sociale medier, vil jeg tage det med mig at forebyggelse, altså give børnene en fornuftig digital dannelse, kan være med til at undgå at negative gruppedynamikker opstår. Jeg er også blevet opmærksom på, hvor vigtigt det er at vi som pædagogisk personale holder os opdateret.

# data[].attributes.headline
Interview  /Pædagog Christian Serup Larsen

# data[].attributes.subject
Interview  /Pædagog Christian Serup Larsen

# data[].attributes.body
1)    Den kan både have en positiv og negativ indvirkning. Det kan være et sted, hvor man kan være fælles om et eller andet, man kan have oplevet noget, huske hinanden på det, ”kan i huske” ”eller gå ind og kig” man kan lave ting over de sociale medier, det er i hvert fald det vi har lagt mærke til her på klubben.

I forhold til det negative kan det være at man bliver holdt ude, hvis du ikke er en del af de sociale medier. Man kan meget hurtigt se og udpege, hvem der ikke er en del af det. Det kan også være at en har kommet til at gøre noget dumt på en af de her sociale medier. Det kan blive gemt og blive brugt imod personen. Det kan skade gruppedynamikken og skabe spild i den.

2)    I forhold til det positive er der ikke så meget at håndtere, det er bare at vi skal være opmærksomme på de evt. problemer der kan opstå, når de bruger de sociale medier i klubben. Vi skal holde os up to date, med de sociale medier. Så vi kan forstå, hvad det er for et forum og forstå, hvad det er der kan ske inde på dem. Det er en meget vigtig del af vores hverdag. Hvilket leder mig jo så hen til det negative, så når der sker et eller andet, må vi agere ud fra det vi ser og kender til mediet.
Vi hjælper børnene i de daglige konflikter, når det er på de sociale medier, er det bare på en lidt anden måde vi skal italesætte tingene og huske børnene på, at det her er en anden platform end hvis ”bare” kommer op at slås, her på klubben. Der kan ske nogen andre ting når det er online, det spreder sig mere. Det er vigtigt både at italesætte det når problemer opstår, men også give dem den viden de ikke har om, hvordan det kan påvirke andre.
De er utroligt gode til at bruge de sociale medier, bedre end os. Men derfor er det vigtigt at de husker på at det er online og at der gælder nogen andre spilleregler.
Vi vil inddrage forældrene, hvis det var rigtigt slemt eller vi så at der var mobning, det har dog aldrig været nødvendigt.

# data[].attributes.body
https://redbarnet.dk/foraeldre/leksikon/hvad-er-tiktok/

https://www.youtube.com/watch?v=oTTHXOtUOaI

”Kommunikation og digital kultur”
Munksgaard 2016

”Pædagogik og psykologi”, Munksgaard 2016 ”,

# data[].attributes.body
Med udgangspunkt i casen, hvor jeg har valgt TikTok som medie, ville jeg som pædagogisk assistent lave et forløb med gruppen i klubben, hvor de skulle være fælles om at lave en dans, de efterfølgende skal optræde med og lægge op på TikTok. Fokus skal være på, hvor godt de kan samarbejde. Til at starte med vil Jeg som pædagogisk assistent tale med dem om, at man kun må komme med positive kommentarer og være åbne for andres ideer.
Der skal opbygges et nyt trygt fællesskab, hvor børnene kan udvikle sig, føle sig anerkendt og danne nye positive relationer til hinanden.

Først i forløbet skal der kigges på TikTok danse og tales om, hvilke danse man syntes er gode. Alle skal føle sig set og hørt, føle at de har en lige andel i dansen, derfor skal de hver især bestemme et ”move” til dansen. Her ville jeg få de mindst synlige eller de mere introverte børn i gruppen til at vælge først, så de bliver fremhævet og får muligheden for at vælge de sejeste ”moves”. Måske er barnet for genert til at stille sig op alene, her ville på forhånd have talt med barnet og øvet ”movet”, så jeg kunne vise det sammen med barnet. De mere styrende børn i gruppen, kan på den måde få øjnene op for det introverte barns kompetencer.

Til slut i forløbet skal de optræde med deres dans for resten af klubben. Derudover skal gruppen invitere deres forældre til show og pizzahygge, gruppen skal lave pizzaerne sammen som en del af forløbet. Efterfølgende ville jeg som pædagogisk assistent holde et kort oplæg om brug af digitale medier og tage en dialogisk snak med forældrene om hvordan de kan støtte børnene i et fornuftigt brug af sociale medier. Det er vigtigt at få forældrene i spil, da de kan hjælpe børnene med at sætte ord på det de ser og høre på de sociale medier. De kan være med til at holde øje med om en evt. ny konflikt skulle være under opsejling.
Som evaluering på projektet, ville jeg tage en snak med gruppen om, hvad de syntes var godt, om de har fået nye venskaber og om det var noget de gerne ville gøre igen eller evt. selv fortsætte med at lave nye danse.

# data[].attributes.body
Konflikter kan opstå ved f.eks. at man har to grupper i klubben der konkurrer mod hinanden i hvem der evt. får flest likes for deres dans på TikTok, der bliver skabt et dem og os. Den ene gruppe kritiserer f.eks. den anden gruppes dans i kommentarsporet, den anden gruppe kommer med modsvar, på den måde kan konflikten optrappes. Det sker også at nogen deler billeder eller videoer af andre, som kan være upassende eller sårende.
Når man træder ud af den digitale verden og ind i den fysiske, bliver konflikten taget med. Den kan eskalere til skænderier eller had mellem grupperne. Konflikten kan danne grobund for et utrykt miljø i klubben og nogen tilfælde vokse sig større og danne støtte grupper.

# data[].attributes.body
Som ekskluderende medie, kan TikTok bruges til at udelukke nogen fra fællesskabet, der kan være nogen fra gruppen, der laver en dans sammen, hvor de bevist vælger at udelukke nogen i at deltage i videoerne. Man bliver måske ikke tagget, eller for delt videoer med sig, når noget nyt trender. Man får negative kommentarer, på det man har delt eller lagt op.
Man kan også føle sig ekskluderet, hvis man som den eneste i klassen eller i klubben, ikke har interesse for eks. dans eller ikke er på TikTok. Her kan resten af gruppen ubevist ekskludere personen, da denne ikke følger normen i gruppen.
Et af problemerne med digital kommunikation er, at det ikke rummer nonverbal kommunikation, derfor opstår der ofte misforståelser, da man ikke kan se ansigtsudtryk, kropssprog og høre tonefaldet i det der bliver ”sagt”.

# data[].attributes.body
Som inkluderende medie, kan Tiktok skabe et fællesskab omkring f.eks. en dans. Man følger måske de samme personer og identificerer sig med de andre i gruppen, danner relationer, spejler og kopier hinanden. Man samles om at se sjove videoer og dele dem med hinanden, TikTok kan således blive de unge fælles tredje. TikTok kan også samle folk på tværs af generationer og lande, herved kan man føle sig en del af et større fællesskab.

# data[].attributes.body
TikTok er et kommunikationsnetværk, som kan bruges til at dele korte videoer på op til 60 sekunder, det kan f.eks. være danse, sang-efterligninger, sjov/humor eller andre talenter man gerne vil vise. Til videoerne kan der tilsættes musik, lyd, tekst, filtre, emojis og animerede gif filer. Især danse videoerne er meget populære/trendsættende. TikTok minder om en blanding af instagram, YouTube og Snapchat.
Man finder også mange tutorials, Q&A`s og challenges på mediet, en anden meget brugt funktion er duetter, hvor man kan samarbejde med eller reagere på en andens video. Derudover bliver det også brugt til små videoer af ”hvad jeg laver lige nu” som man deler med sine venner. Ligesom på andre sociale medier er der chat funktion, mulighed for at give likes, kommentarspor, tags og at lave # søgeord i beskrivelsen af videoen.

# data[].attributes.body
Udover den lille informationstavle jeg har lavet, set film om, hvordan man laver et virtuelt map og en infographic.

# data[].attributes.body
https://www.thinglink.com/card/1672609808047407105

# data[].attributes.body
Studietube er en kanal med brugervenlige programmer til skolebrug. Studietube kan bruges til at oploade egne medier eller gemme andres, stort set alle typer medier kan oploades. Her kan man arbejde med billede redigering, hvor man kan arbejde i lag, lave kollager eller grafik. Man kan også lave f.eks. små film, digitale bøger, flowcharts, kodning, tegneserier, stopmotion og lydredigering.
Det man laver på studietube, eksporteres, deles med andre og downloades.